
రూ.35 కోట్ల సమీకరణకు సన్నాహాలుకంపెనీ సిఇఒ హరి భరద్వాజ్ వెల్లడిహైదరాబాద్ (ఆంధ్రజ్యోతి బిజినెస్): ఎమర్జెన్సీ అంబులెన్స్ సర్వీసులు సహా వైద్య సహాయ ట్రాన్స్పోర్ట్ సేవలను అందిస్తున్న ఇసహాయ్... కార్యకలాపాలను మరింతగా విస్తరించేందుకు రెడీ అవుతోంది. వృద్ధులు, కీళ్లనొప్పులు, శస్త్రచికిత్స చేయించుకున్న వారికి అవసరమైన ప్రయాణ సదుపాయాలను అందించేందుకు గాను ప్రత్యేకమైన టాక్సీ సేవలను ఇసహాయ్ ద్వారా అందుబాటులోకి తీసుకువచ్చినట్లు సంస్థ చీఫ్ ఎగ్జిక్యూటివ్ ఆఫీసర్ హరి భరద్వాజ్ వెల్లడించారు. హైదరాబాద్లో ఇప్పటికే ఈ తరహా సర్వీసులను అందిస్తుండగా రానున్న కొద్ది రోజుల్లో విజయవాడ, విశాఖపట్నం, వరంగల్ నగరాలకు విస్తరించనున్నట్లు ఆయన చెప్పారు. ఇప్పటివరకు రెండు కోట్ల రూపాయల వరకు పెట్టుబడులు పెట్టగా కార్యకలాపాల విస్తరణ కోసం 40-50 లక్షల డాలర్లను (సుమారు 35 కోట్ల రూపాయలు) సమీకరించాలని చూస్తున్నట్లు హరి భరద్వాజ్ వెల్లడించారు.ప్రస్తుతం ఆరు టాక్సీలతో కార్యకలాపాలు సాగిస్తుండగా వచ్చే రెం డు వారాల్లో మరో 15 టాక్సీలను అందుబాటులోకి తీసుకురానున్నట్లు భరద్వాజ్ తెలిపారు. అంబులెన్స్ సేవలను అందించేందుకు గాను ఇప్పటికే 15కు పైగా టాక్సీ అగ్రిగేటర్లతో ఒప్పందాలు కుదుర్చుకున్నట్లు ఆయన చెప్పారు. మొబైల్ యాప్ లేదా కాల్ సెంటర్కు కాల్ చేయటం ద్వారా ఈ ప్రత్యేకమైన టాక్సీ సేవలను బుక్ చేసుకోవచ్చని ఆయన తెలిపారు. రానున్న రోజుల్లో డయాగ్నోస్టిక్ సేవలతో పాటు అత్యవసర వైద్య సేవలతో కూడిన  అంబులెన్స్ సేవలను ప్రారంభించనున్నట్లు హరి పేర్కొన్నారు. టాక్సీ సర్వీసులను మరింత మందికి చేరువ చేసే ఉద్దేశంతో ఇప్పటికే పలు కార్పొరేట్ హాస్పిటల్స్తో ఒప్పందాలు కుదుర్చుకున్నట్లు ఆయన చెప్పారు. మరోవైపు కార్పొరేట్ ఉద్యోగులకు కూడా ఈ తరహా సేవలందించేందుకు కార్పొరేట్ కంపెనీలతో చర్చిస్తున్నట్లు ఆయన తెలిపారు. సంవత్సరాంతం నాటికి దేశవ్యాప్తంగా పదహారు నగరాల్లో ఇసహాయ్ సేవలను అందుబాటులోకి తీసుకురావాలని నిర్ణయించినట్లు హరి చెప్పారు.

roo.35 kotla sameekaranaku sannaahaalukampenii cie hari bharadwaj velladihaidarabad (aandhrajyoti bijines): emergency ambulens sarveesulu sahaa vaidya sahaya transport sevalanu andistunna isahay... kaaryakalaapaalanu marintagaa vistarinchenduku redy avutondi. vruddhulu, keellanoppulu, shastrachikitsa cheyinchukunna vaariki avasaramaina prayaana sadupaayaalanu andinchenduku gaanu pratyekamaina taxi sevalanu isahay dwara andubaatuloki teesukuvacchinatlu samstha cheef egjicutive afficer hari bharadwaj velladinchaaru. hyderabadlo ippatike ee taraha sarveesulanu andistundagaa raanunna koddi rojullo vijayavada, visaakhapatnam, varangal nagaraalaku vistarinchanunnatlu aayana cheppaaru. ippativaraku rendu kotla roopaayala varaku pettubadulu pettagaa karyakalapala vistarana kosam 40-50 lakshala daalarlanu (sumaru 35 kotla roopaayalu) sameekarinchaalani chustunnatlu hari bharadwaj velladinchaaru.prastutam aaru taxilatho kaaryakalaapaalu saagistundagaa vache rem du vaaraallo maro 15 taxilanu andubaatuloki teesukuraanunnatlu bharadwaj telipaaru. ambulens sevalanu andinchenduku gaanu ippatike 15ku paiga taxi agrigetarlatho oppandaalu kudurchukunnatlu aayana cheppaaru. mobail yap leda kaal centerku kaal cheyatam dwara ee pratyekamaina taxi sevalanu buk chesukovachani aayana telipaaru. raanunna rojullo diagnostic sevalatho paatu atyavasara vaidya sevalatho kuudina  ambulens sevalanu praarambhinchanunnatlu hari perkonnaru. taxi sarveesulanu marinta mandiki cheruva chese uddesamto ippatike palu carporate haspitalsto oppandaalu kudurchukunnatlu aayana cheppaaru. marovaipu carporate udyogulaku kuudaa ee taraha sevalandinchenduku carporate companylatho charchistunnatlu aayana telipaaru. samvatsaraantam naatiki desavyaaptamgaa padahaaru nagaraallo isahay sevalanu andubaatuloki teesukuraavaalani nirnayinchinatlu hari cheppaaru.